
Sfânta Achilina a trăit în zilele împăratului Dioclețian şi era din Biblos (Vivlos), 
cetate a Palestinei, fiica unui mare şi strălucit bărbat, anume Eutolmie care învățase 
credinţa cea în Hristos de la Sfinţii apostoli. Şi fiind botezată de Eutalie episcopul, 
şi ajungând în vârsta de 15 ani, trăgea şi întorcea spre credinţa în Hristos pe fetele 
cele ce erau de vârsta ei şi crescute împreună cu dânsa, şi le învăţa să se ferească de 
idoli. Dar a fost pârâtă la guvernatorul Ulosian de un oarecare Nicodim. Şi fiind 
adusă la întrebare, a mărturisit numele lui Hristos. Şi pentru aceea a fost bătută şi 
pătrunsă prin urechi cu ţepi de fier arse, atâta cât i-a dat şi sângele pe nări, şi i s-a 
încins tot capul de arsură; după aceea tăindu-i-se capul, s-a mutat către Domnul. Şi 
se face pomenirea ei în sfânta sa mucenicie ce se află aproape de târgul ce este 
lângă zid. 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 


Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 


Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Tărie îngerească a iubirii de Dumnezeu te-ai făcut, Sfântă fecioară şi muceniţă 
Achilina, şi alergare învăpăiată de dumnezeiescul dor spre Mirele Hristos. Pentru 
aceasta, după cuviinţă îți strigăm ție: Bucură-te, Sfântă muceniţă Achilina, 
pătimitoare de bunăvoie pentru dragostea lui Hristos! 


Icosul 1 

Părinţii tăi au primit credinţa în Hristos chiar de la Sfinţii apostoli, şi petrecând cu 
plăcere de Dumnezeu în cinstită însoţire, te-au zămislit pe tine, rod binecuvântat de 
Dumnezeu. Pentru aceasta îți cântăm: 

Bucură-te, că la două luni ai fost luminată cu Sfântul Botez; 

Bucură-te, că ai învăţat din fragedă copilărie chipul închinării creştine; 

Bucură-te, vas ales al Sfântului Duh; 

Bucură-te, laudă a părinților cinstitori de Dumnezeu; 

Bucură-te, cea înfrumuseţată cu darul lui Hristos; 

Bucură-te, căci, cu cât te umpleai mai mult de acesta, cu atât însetai mai mult după 
EI; 

Bucură-te, izvor de rugăciune curată; 

Bucură-te, sămânță crescută pe pământul bun al evlaviei creştine; 

Bucură-te, că ai învăţat a purta în inimă chipul lui Hristos; 

Bucură-te, făclie nestinsă a fecioriei şi a întregii înțelepciuni; 

Bucură-te, carte în care s-a scris Cuvântul lui Dumnezeu; 

Bucură-te, vistierie bună a inimii; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 2-lea 
Mijlocitoare grabnică către Hristos te-ai făcut, Sfântă muceniţă Achilina, că pentru 
nimic în lume nu te lipseai de Domnul, stând neclintită şi zdrobindu-ţi inima 


înaintea Lui, pentru care şi EI te-a învrednicit a-l fi mărturisitoare în faţa păgânilor 
împărați. Drept aceea, înarmată cu nebiruită credinţă ai călcat poruncile cele dia- 
voleşti, cântând: Aliluia! 


Icosul al 2-lea 

Când aveai zece ani, Sfântă muceniţă Achilina, chemai neîncetat pe Dumnezeu în 
rugăciuni şi îi sfătuiai pe toţi să-L cunoască pe Dumnezeul cel Viu, arătându-te şi 
cu cuvântul şi cu fapta sălaş dumnezeiescului har. Pentru aceasta îţi cântăm: 
Bucură-te, candelă a Luminii de Sus; 

Bucură-te, îmbrăcare în Omul cel nou, Hristos; 

Bucură-te, rază a dreptăţii dumnezeieşti; 

Bucură-te, ascultare doar de Hristos; 

Bucură-te, că ţi s-au descoperit adâncurile înţelepciunii de sus; 

Bucură-te, mistuitoare dorinţă de a fi împreună cu Hristos; 

Bucură-te, privire aţintită spre cele de sus; 

Bucură-te, aluat duhovnicesc în frământătura Bisericii; 

Bucură-te, purtătoare a sabiei Duhului; 

Bucură-te, că iubind desăvârşit pe Dumnezeu, desăvârşit ai urât păcatul; 
Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 3-lea 

Cu ce cuvinte de laudă te vom lăuda pe tine, Sfântă muceniță Achilina, că în tine s- 
au unit pământul cu cele de sus şi te-ai arătat izvor de apă vie pururea curgător spre 
viaţa veşnică, răcorind inimile celor ce cântă cu credinţă: Aliluia! 


Icosul al 3-lea 

Văzând pe vrăjmaş cum umbla ca un leu să înghită cu înfricoşare sufletele spre 
slujirea idolilor neînsuflețiți, te nevoiai să scapi din valurile morţii pe fecioarele 
cele de o vârstă cu tine, să le aprinzi şi lor râvna cea mântuitoare după Dumnezeu. 
Pentru aceasta îţi cântăm: 

Bucură-te, sare a pământului; 

Bucură-te, foc din cer aruncat pe pământ; 

Bucură-te, vedere curățită de neghina patimilor; 

Bucură-te, stâlp neclintit al Bisericii; 

Bucură-te, chip al lepădării de sine; 

Bucură-te, că ne întinzi şi nouă din Pâinea Vieţiu; 

Bucură-te, casnică a lui Hristos; 

Bucură-te, vitejească mărime de suflet; 

Bucură-te, făclie luminoasă a iubirii de Dumnezeu; 


Bucură-te, far pe ţărmul veşniciei pentru cei rătăciţi în valurile lumii; 

Bucură-te, că ai arătat drept pricină a necredinţei lipsirea de lumina lui Hristos; 
Bucură-te, mustrare a nedreptăţii şi hulei; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 4-lea 

Văzând cum socoteşti drept nimic porunca împărătească spre închinare la idoli, o 
slugă a antipatului a alergat la acesta spre a te pâri, iar antipatul a trimis pe slujitori 
să te prindă, fiindcă nu sufereau robii patimilor lumina ce izvora din mărturisirea 
ta. Atunci, pregătindu-te a pătimi pentru Hristos, ai cântat: Aliluia! 


Icosul al 4-lea 

Încercând să-ţi abată de la Hristos mintea, antipatul ţi-a vorbit despre chinurile şi 
moartea ce te aşteptau, însă cursele lui s-au sfărâmat de temelia tare a credinţei 
creştine, care vede în Învierea lui Hristos singura şi adevărata biruință asupra 
morții şi stricăciunii. Pentru aceasta îţi cântăm: 

Bucură-te, ancoră a nădejdii neclătinate; 

Bucură-te, căutare întâi de toate a Împărăției lui Dumnezeu; 

Bucură-te, că ai binevestit-o cu bărbăţie; 

Bucură-te, bucurie de a suferi pentru Hristos; 

Bucură-te, arătătoare neclintită a Căii-Hristos; 

Bucură-te, glas dulce care ne îndemni spre pocăință; 

Bucură-te, zdrobire a iubirii de sine; 

Bucură-te, fagure plin de mierea Duhului; 

Bucură-te, cea binecuvântată de Tatăl; 

Bucură-te, lăcaş înfrumusețat al Cuvântului; 

Bucură-te, lepădare a legii păcatului şi a morții; 

Bucură-te, păzire a duhului vieții în Hristos; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 5-lea 

Ce părtăşie are lumina cu întunericul? Aşa şi tu, Sfântă muceniţă Achilina, te 
zoreai a urma calea cea strâmtă, strălucind de tăria Duhului şi pe înşişi asupritorii 
tăi îi luai ca mijlocitori ai cununii nestricăcioase. Pentru aceasta, însăţi cereai 
munci mai aspre, ca să te împărtăşeşti şi mai mult de slava lui Dumnezeu, cântând: 
Aliluia! 


Icosul al 5-lea 


Nu ştia antipatul că nu îi poţi înşela pe sfinţii lui Dumnezeu, că nu le sunt necu- 
noscute planurile satanei celor ce neîncetat liturghisesc voia lui Dumnezeu. Pentru 
aceasta îţi cântăm: 

Bucură-te, altar de jertfă; 

Bucură-te, dăruire a vieţii pentru dragostea lui Hristos; 

Bucură-te, liturghisitoare a Cuvântului; 

Bucură-te, stea mult luminoasă a Bisericii; 

Bucură-te, laudă a fecioarelor; 

Bucură-te, adânc de smerenie; 

Bucură-te, nerăutate şi pace netulburată a inimii; 

Bucură-te, împărtăşire din toată fiinţa de Hristos; 

Bucură-te, purtătoare a jugului Lui; 

Bucură-te, naştere în lume a iubiru Lui; 

Bucură-te, blândeţe nemişcată de ispite; 

Bucură-te, ploaie duhovnicească peste pământul însetat; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 6-lea 

Poruncind slujitorului să te bată peste faţă, i-ai arătat antipatului chipul Judecăţii 
celei înfricoşătoare pentru cei ce nu cinstesc Chipul lui Dumnezeu, după care a fost 
zidit omul. Şi i-ai zugrăvit osânda veşnică a celor ce răstignesc în inimile lor icoa- 
na iubirii dumnezeieşti, înaintea căreia se cuvine a cânta cu smerenie şi dragoste: 
Aliluia! 


Icosul al 6-lea 

Dezbrăcată de haine şi întinsă pe pământ spre lovire, veşmânt de har s-a pogorât 
peste trupul tău, strălucind de nestematele sângelui vărsat. Aşa, muceniţă Achi- 
lina, simţeai numai cum te umpli de putere şi răbdare, harul covârşind durerea, şi ai 
ruşinat îndrăzneala celor ce huleau purtarea de grijă a lui Dumnezeu. Pentru acea- 
sta îți cântăm: 

Bucură-te, zbor mai presus decât săgețile şi cursele vânătorilor; 

Bucură-te, uitare de cele dinapoi şi alergare spre cele dinainte; 

Bucură-te, vas al nădejdii şi deşertării de grija lumească; 

Bucură-te, prescură liturghisită de Însuşi Hristos; 

Bucură-te, urmare a lui Hristos în icoana iubirii; 

Bucură-te, fiică iubită a Împăratului Ceresc; 

Bucură-te, iubire revărsată peste albia firii; 

Bucură-te, duhovnicească naştere a lui Hristos; 

Bucură-te, veşnică întipărire de Chipul Iubirii; 


Bucură-te, moştenire a Domnului; 

Bucură-te, aleasă urmaşă a Maicii Domnului, vrednică păzitoare a chipului fe- 
CIoriei; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 7-lea 

Nedespărțită de Hristos ai fost în suferinţe, căci ocara şi ruşinea prigonitorilor o 
socoteai ca pe o mare cinste, îmbrăcându-te în haina aurită a Duhului şi neîncetat 
cântând: Aliluia! 


Icosul al 7-lea 

Grăuntele de grâu aruncat în pământ, dacă nu moare, nu învie. Aşa şi tu, Sfântă 
muceniță Achilina, ştiai că Lumina Învierii se naşte numai din pătimirea de bună- 
voie pentru iubirea lui Hristos. Pentru aceasta îți cântăm: 

Bucură-te, rugăciune curată; 

Bucură-te, conştiinţă neadormuită; 

Bucură-te, foc ce arzi patimile; 

Bucură-te, chemare la viaţa veşnică; 

Bucură-te, rod nestricat de furul viclean; 

Bucură-te, închinare, strajă neadormită a minţii; 

Bucură-te, mană cerească în pustiul necredinţei; 

Bucură-te, călăuză a celor rătăciţi; 

Bucură-te, toiag al celor ce se clatină în viforul ispitelor; 

Bucură-te, izgonire a diavolilor, privelişte oamenilor şi îngerilor; 

Bucură-te, pescuire minunată a credincioşilor; 

Bucură-te, isihie, iubire ce Îl odihneşti pe Dumnezeu; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 8-lea 

Mirându-se de vitejia ta, Volusian antipatul ţi-a oferit un răgaz de odihnă şi de gân- 
dire, dar tu l-ai refuzat, că alesesei deja pentru veşnicie să cânţi lui Dumnezeu: 
Aliluia! 


Icosul al 8-lea 

Văzându-te neschimbată în dragostea adevăratului Dumnezeu, s-a tulburat anti- 
patul, pornindu-se cu mânie asupra ta, şi a poruncit să-ți găurească cinstitul cap 
prin urechi, cu ţepuşe de fier înroşite în foc. Pentru aceasta îţi cântăm: 

Bucură-te, dragoste aprinsă de rugul lubirii dumnezeieşti; 


Bucură-te, dragoste curată, vădită de focul nevoinţelor muceniceşti; 
Bucură-te, închinare către Hristos, decât lumea mai adâncă; 
Bucură-te, răbdare peste fire a cumplitelor dureri; 

Bucură-te, sfărâmare a curselor diavolului prin nevoinţele tale; 
Bucură-te, sânge vărsat la temelia Bisericii; 

Bucură-te, urmare a lui Hristos, fără a mai privi înapoi spre lume; 
Bucură-te, răstignire a patimilor şi poftelor necurate; 

Bucură-te, cer nou şi pământ nou; 

Bucură-te, mieluşeaua Domnului; 

Bucură-te, păşire întru bucuria Domnului; 

Bucură-te, îmbrăţişare a Crucii; 

Bucură-te, Sfântă muceniţă Achilina, pătimitoare de bunăvoie pentru dra-gostea 
lui Hristos! 


Condacul al 9-lea 

În mijlocul pătimirilor, rugăciunea ta urca precum un stâlp de foc la cer, arzând 
toate duhurile viclene, care se tânguiau neputincioase, neştiind cum să se ascundă 
de văpaia Duhului ce te umbrea. lar tu te dăruiai întreagă, ca o jertfă vie, Sfintei 
Treimi, cântând: Aliluia! 


Icosul al 9-lea 

Cu untdelemnul smereniei tale ai spălat picioarele lui Hristos, Biruitorul morții şi 
cel ce ţi-a gătit cunună nestricăcioasă în ceruri. Pentru aceasta îți cântăm: 
Bucură-te, viaţă ascunsă în Hristos; 

Bucură-te, pământ al făgăduinţei; 

Bucură-te, spic în holda Raiului; 

Bucură-te, că şi pe noi ne tragi spre dragostea Lui; 

Bucură-te, dor nepotolit de Hristos; 

Bucură-te, sfințenie şi mare cuviinţă; 

Bucură-te, tărie duhovnicească izvorâtă din Piatra Hristos; 

Bucură-te, purtătoare a icoanei Iubirii; 

Bucură-te, bună mireasmă a creştinătăţii; 

Bucură-te, gustare nesăturată din bunătatea Domnului; 

Bucură-te, zugrăvire a fricii curate de Domnul, dar împreună şi a iubirii Lui; 
Bucură-te, inimă alipită de Domnul; 

Bucură-te, Sfântă muceniţă Achilina, pătimitoare de bunăvoie pentru dra-gostea 
lui Hristos! 


Condacul al 10-lea 


Ai căzut ca moartă din pricina cumplitelor dureri, fiind aruncată afară din cetate 
spre hrană câinilor. Însă îngerul Domnului a venit la miezul nopţii şi te-a tămăduit 
desăvârşit. Apoi te-a trimis spre certarea potrivnicilor şi proslăvirea numelui lui 
Dumnezeu în inimile celor ce aveau să-ţi cunoască viaţa, cântând împreună cu tine: 
Aliluia! 


Icosul al 10-lea 

Mulţumind Domnului, te-ai îmbrăcat cu şi mai multă credinţă şi smerenie, slăvind 
pe Cel Iubit în inima ta făcută altar, încât Acela ţi-a răspuns de Sus, făgăduind să 
asculte toate cererile tale. Pentru aceasta îţi cântăm: 

Bucură-te, veselire cu duhul la auzirea lui Hristos; 

Bucură-te, că porțile cetăţii s-au deschis singure înaintea ta; 

Bucură-te, lipsire de toată dulceaţa lumii ca să câştigi mărgăritarul Hristos; 
Bucură-te, că Însuşi Domnul ţi-a grăit,; 

Bucură-te, ruşinare a necredincioşilor cu facerile tale de minuni; 

Bucură-te, glas al conştiinţei ce nu poate fi oprit; 

Bucură-te, bărbăţie înfricoşată vrăjmaşilor lui Dumnezeu; 

Bucură-te, dumnezeiască râvnă; 

Bucură-te, că pomenirea ta risipeşte sfaturile viclene; 

Bucură-te, că şi pe noi ne tragi cu putere spre Dumnezeu; 

Bucură-te, rugătoare pentru cei orbiţi de necredinţă; 

Bucură-te, dar şi mustrare a lor neînduplecată; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 11-lea 

Nepricepându-se spre alte chinuri, antipatul a poruncit să ţi se taie capul, într-un 
loc afară din cetate, spre care mergând de bunăvoie, I-ai mulțumit lui Dumnezeu: 
Aliluia! 


Icosul al 11-lea 

Înainte de a ţi se tăia cinstitul cap, te-ai rugat vreme de un ceas, ridicându-ţi ochii 
spre cer şi binecuvântând pe Dumnezeu. Şi de la Dânsul ai primit înnoită adeverire 
a primirii tale la cereştile lăcaşuri, întru bucuria Domnului tău. Pentru aceasta îţi 
cântăm: 

Bucură-te, lăcaş înfrumusețat al Sfintei Treimi; 

Bucură-te, că ne împărtăşeşti cu dărnicie din darurile tale; 

Bucură-te, că ne asculți rugăciunile cele nefăţarnice; 

Bucură-te, necontenită rugă pentru cei din ispite şi nevoi; 

Bucură-te, talant înmulțit însutit; 


Bucură-te, faptă unită cu rugăciunea şi contemplaţia; 

Bucură-te, lumină din Lumina neînserată; 

Bucură-te, alăută a Duhului; 

Bucură-te, porumbiţă a lui Hristos; 

Bucură-te, mijlocitoare a duhovniceştilor mângâieri; 

Bucură-te, izvor de înţelepciune şi tămăduiri întru slava lui Dumnezeu; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 12-lea 

Abia ai auzit prea dulcele glas al Domnului şi mai înainte de a-şi ridica călăul sabia 
spre tăierea capului tău, Sfântă muceniţă Achilina, ai adormit desăvârşit cu somn 
de moarte. lar sufletul ţi-a fost întâmpinat de Hristos, de a cărui dragoste erai în- 
văpăiată, cântând cu cereştile cete: Aliluia! 


Icosul al 12-lea 

Tăindu-ţi-se cinstitul cap, după ce ţi-ai închinat sufletul în mâinile Domnului, din 
tăietură a curs lapte în loc de sânge. Iar sfintele tale moaşte au fost îngropate de 
credincioşi cu cinste, şi au fost proslăvite prin multe tămăduiri şi minuni întru slava 
Sfintei şi nedespărţitei Treimi. Pentru aceasta îţi cântăm: 

Bucură-te, trup feciorelnic, făcut gură de Rai; 

Bucură-te, moştenire a Domnului; 

Bucură-te, că îţi citim viaţa şi ne minunăm; 

Bucură-te, surpătoare a slavei lumeşti şi fereastră spre Dumnezeu; 

Bucură-te, rugătoare de Dumnezeu ascultată; 

Bucură-te, că nu ne laşi când ne rugăm ţie cu credinţă; 

Bucură-te, strugure în via lui Hristos; 

Bucură-te, bucurie a Maicii Domnului; 

Bucură-te, luminare a celor din întuneric; 

Bucură-te, trâmbiţă a dreptei credințe; 

Bucură-te, mijlocitoare, scară de la pământ la cer; 

Bucură-te, bucuria şi ocrotirea celor ce aleargă la Domnul cu credinţă; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul al 13-lea (de trei ori) 

O, Sfântă muceniţă Achilina, roagă-te lui Hristos ca să se milostivească de noi, iar 
prin purtarea Sa de grijă să ne învrednicească stării de-a dreapta la Înfricoşata 
Judecată. Și aşa, prin mijlocirile tale, să păşim, muceniţă, întru bucuria cea nestri- 
căcioasă, unde cetele sfinților şi ale îngerilor pururi cântă Sfintei Treimi: Aliluia! 


Apoi se zice iarăşi: 


Icosul 1 

Părinţii tăi au primit credinţa în Hristos chiar de la Sfinţi apostoli, şi petrecând cu 
plăcere de Dumnezeu în cinstită însoţire, te-au zămislit pe tine, rod binecuvântat de 
Dumnezeu. Pentru aceasta îți cântăm: 

Bucură-te, că la două luni ai fost luminată cu Sfântul Botez; 

Bucură-te, că ai învăţat din fragedă copilărie chipul închinării creştine; 

Bucură-te, vas ales al Sfântului Duh; 

Bucură-te, laudă a părinților cinstitori de Dumnezeu; 

Bucură-te, cea înfrumuseţată cu darul lui Hristos; 

Bucură-te, căci, cu cât te umpleai mai mult de acesta, cu atât însetai mai mult după 
EI; 

Bucură-te, izvor de rugăciune curată; 

Bucură-te, sămânță crescută pe pământul bun al evlaviei creştine; 

Bucură-te, că ai învăţat a purta în inimă chipul lui Hristos; 

Bucură-te, făclie nestinsă a fecioriei şi a întregii înţelepciuni; 

Bucură-te, carte în care s-a scris Cuvântul lui Dumnezeu; 

Bucură-te, vistierie bună a inimii; 

Bucură-te, Sfântă muceniţă Achilina, pătimitoare de bunăvoie pentru dragostea 
lui Hristos! 


Condacul 1 

Tărie îngerească a iubirii de Dumnezeu te-ai făcut, Sfântă fecioară şi muceniţă 
Achilina, şi alergare învăpăiată de dumnezeiescul dor spre Mirele Hristos. Pentru 
aceasta, după cuviinţă îţi strigăm ţie: Bucură-te, Sfântă muceniţă Achilina, păti- 
mitoare de bunăvoie pentru dragostea lui Hristos! 


ŞI se face otpustul. 
Se 2 2 


În cetatea Palestinei, care se numeşte Vivlos, vieţuiau nişte creştini care învăţaseră 
credinţa cea în Hristos de la Sfinţii apostoli. Unul dintre aceia cu numele Evtolmie, 
petrecând cu plăcere de Dumnezeu în cinstită însoţire, Domnul 1-a dat bine 
cuvântarea Sa şi femeia lui, zămislind în pântece, a născut o pruncă, pe care a 
numit-o Achilina. 


Când prunca era de patru luni, maica ei, luând-o, a dus-o la episcopul Evtalie; iar 
acela, însemnând pe acea copilă cu semnul Sfintei Cruci în numele Domnului 


nostru lisus Hristos, i-a pus numele Achilina şi după două luni, a luminat-o cu 
Sfântul Botez. 


Când era de un an, tatăl ei, Evtolmie, s-a mutat din cele pământeşti la cele cereşti, 
iar maica creştea pe pruncă după obicei. 


Deci, fiind de şapte ani, a învăţat-o toate obiceiurile care se cuvin creştinilor. Acea 
copilă, cu cât înainta cu anii în vârstă, cu atât mai mult se umplea de Duhul Sfânt şi 
se înfrumuseţa cu darul lui Hristos, în care a sporit atât de mult, încât, în puţinii şi 
nesăvârşiţii ani ai tinereţilor sale, a călcat poruncile păgânilor împărați, cele pentru 
închinarea idolilor, puse înaintea tuturor, le-a răsturnat cu bărbăţie şi le-a 
batjocorit, precum se va arăta în cuvântul ce urmează: 


2 5 e 


Când fecioara era de zece ani, chema neîncetat pe Dumnezeu în rugăciuni Şi, în al 
şaptelea an al împărăției lui Dioclețian, un oarecare Volusian, fiind născut mai 
mult sataniceşte decât omeneşte, a luat antipatia laturii Palestinei. EI, neştiind pe 
adevăratul Dumnezeu făcătorul a toate, a început cu toată răutatea a prigoni pe 
dreptcredincioşii închinători ai adevăratului Dumnezeu. Mulţi viteji pătimitori ai 
lui Hristos, săvârşind cu bărbăţie nevoinţele lor, s-au învrednicit bunurilor celor 
neveştejite. 


Intr-acea vreme şi fericita fecioară Achilina, care ştia bine pe Dumnezeu, 
adeseori sfătuia pe fecioarele cele de o vârstă cu ea, zicându-le: P | 


Fecioarele cele de o vârstă cu ea o întrebau: "Dar tu pe care Dumnezeu cinsteşti?" 


Achilina a răspuns: 


Atunci, cele de o vârstă cu ea, i-au zis: "Noi am auzit că pe Dumnezeul cel 
propovăduit de tine iudeii L-au răstignit pe Cruce, pe care a şi murit”. 


Sfânta a răspuns: 


Fecioarele acelea au întrebat-o: "Cine este Acela care a fost răstignit?" 


Achilina a răspuns: 


Atunci, cele ce vorbeau cu dânsa au zis: "Dacă Acela, pentru care tu grăieşti, a 
făcut atâtea bunătăţi în lume, atunci pentru ce iudeii, din al căror neam a fost şi EI, 
nu II au ca pe un Dumnezeu?" 


La acestea, înțelepţita de Dumnezeu Achilina, a răspuns: 


Fericita fecioară, grăind adeseori acestea cu acele fecioare, Nicodim, unul din 
slugile antipatului, auzind cele spuse, a alergat la antipat şi i-a spus, că în acea 
cetate este o fecioară care nu se supune poruncilor împărăteşti pentru cinstirea 
zeilor, socotindu-i de nimic şi numindu-i diavoli; iar pe Unul, Care S-a răstignit, Îl 
propovăduieşte Dumnezeu şi întoarce şi pe celelalte fecioare de la părinteasca 
cinstire de zei. 


Antipatul, aflând acestea, a trimis pe Slujitori să prindă pe fericita fecioară. 
Sfânta muceniţă Achilina, fiind prinsă la pătimire în al doilea an al antipatiei lui 
Volusian şi al doisprezecelea an de la naşterea sa, a fost adusă la păgâneasca 
judecată. 


Antipatul 1-a zis mai întâi: "Oare tu te împotriveşti poruncilor împărăteşti şi 
amăgeşti pe alte fecioare ca să nu se supună zeilor noştri şi le îndemni să se închine 


Omului Cel răstignit? Nu ştii că împărații au poruncit ca pe cei ce mărturisesc pe 
lisus să-i dăm la tot felul de munci şi la pedeapsă cu moartea? Deci, lasă şi tu pe 
Cel răstignit şi adu cinste şi jertfă zeilor celor fără de moarte, ca să nu ne sileşti să 
te dăm la munci". 


Fericita Achilina a răspuns: 


lar Volusian a început a o îndemna cu cuvinte înşelătoare, zicând: "Te văd că eşti 
încă tânără, bineîncuviinţată şi frumoasă; deci mă milostivesc spre tine pentru că 
de te voi da la munci, atunci îndată toate mădularele tale cele tinere se vor zdrobi; 
căci muncitorii sunt nemilostivi şi, după cumplitele munciri, te vor da la amară 
moarte şi te vor lipsi de tânără de viaţă, şi nu-ţi va ajuta Dumnezeul creştinesc pe 
care Îl mărturiseşti”. 


Sfânta a răspuns: 


Antipatul, văzând că nu poate nicidecum să întoarcă de la mărturisirea ei pe roaba 
lui Hristos, a poruncit să o bată peste faţă, zicându-i: "lată începutul muncilor! Îţi 
sunt dulci şi bine primite?" 


Achilina a răspuns: 


Judecătorul a spus: "Eu socotesc că marii noştri zei ţin în mâinile lor mântuirea a 
toată lumea; deci, în veacul ce va veni vor avea asemenea în stăpânirea lor 
mântuirea tuturor”. Zicând aceasta, a poruncit la doi ostaşi a dezbrăca pe fecioară 
de hainele ei, să o întindă pe pământ şi să o bată fără de milă, zicând şi aceste 
cuvinte: "Achilino, unde este Dumnezeul tău de care ai zis că nu mă va ierta la 
judecata Sa, să vină aici şi să te scoată din mâinile mele?". 


După aceasta, a poruncit celor ce o băteau să înceteze, şi a zis către fericită: 
"Achilino, ascultă-mă pe mine cel ce te sfătuiesc de bine, lasă-ţi sălbăticia aceasta 
şi te depărtează de la creştinescul eres, dacă voieşti să scapi de munci; pentru că 
cine a ieşit izbăvit din mâinile mele, nădăjduiesc spre Acela, care singur nu S-a 
izbăvit, fiind răstignit şi pe cine din cei ce-L cinstesc l-au lăsat împărații noştri să 
trăiască?" 


Sfânta Achilina a răspuns la acestea: 


Volusian s-a mirat, văzând o vitejească mărime de suflet ca aceea a fericitei 
fecioare, apoi a zis: "Te las câteva zile să te gândeşti şi să te înţelepţeşti a te 
închina zeilor, pentru care vei dobândi viaţa pe pământ şi de la împărat cinste 
vrednică". 


Sfânta l-a întrebat: WOOROGNOGIENOETS Poti acasa! 


Volusian a răspuns: "Atâtea câte vei voi tu”. 


Achilina a zis: 


Volusian, văzând pe fecioară neschimbată în dragostea adevăratului Dumnezeu, a 
zis într-însul: "În zadar sunt sfaturile şi ostenelile mele". Şi astfel, mâniindu-se, a 
poruncit să găurească capul prin urechi cu ţepuşi de fier înroşite în foc. După ce 
muncitorii au făcut aceasta, fierbinţeala focului a străbătut-o prin creier, încât 
curgea pe nările nasului creier cu sânge amestecat. 


Iar fericita, aflându-se într-o pătimire ca aceea, se ruga lui Dumnezeu, zicând: 


mol Acestea grăindu-le, Sfânta muceniță Achilina a căzut ca moartă, din pricina 
cumplitelor dureri. 


Antipatul, socotind-o că a murit, a poruncit ca târând-o de acolo, să o arunce afară 
din cetate spre mâncarea câinilor, judecând-o pe dânsa nevrednică de îngroparea 
omenească, deoarece, defăimând poruncile împărăteşti, s-a lepădat de zeii roma- 
nilor. 


Şi astfel muceniţa a zăcut toată ziua aruncată în drum. Deci, sosind miezul 
nopții, a venit la fericită şi atingându-se de dânsa, a zis: 


Atunci, Sfânta Achilina îndată s-a sculat sănătoasă şi lăudând pe Dumnezeu, 
zicea: "'Mulţumescu-Ţi Ţie, Făcătorule al vieţii mele, Cel ce mi-ai dat sănătate şi 
din necurăţie ai izbăvit pe roaba Ta; că Tu, Doamne, mai înainte de veci ai fost, 
în veci vei petrece şi nu este alt Dumnezeu afară de tine. Deci, cu smerenie mă 
rog Ţie, ca după ce voi săvârşi nevoinţa pătimirii, la Tine să mă învrednicesc de 
cununa Slavei Tale şi îndulcindu-mă de adevăratele Tale făgăduinţe, să Te laud 
pe Tine împreună cu cetele sfinţilor Tăi, care au pătimit pentru Tine”. 


Iar Domnul de sus i-a răspuns ei: "Vino, că îţi va fi ție precum ai cerut!" 


Auzind fericita aceasta, s-a veselit foarte mult şi a mers în cetate, unde, ajungând la 
porțile ei, îndată s-au deschis singure. Deci, fericita a mers la palatele lui Volusian, 
precum o povăţuise pe ea îngerul Domnului şi intrând acolo fără să fie oprită de 
cineva, a stat înaintea antipatului pe când el dormea. 


Antipatul, deşteptându-se din somn şi văzând-o pe ea stând înaintea sa, s-a în- 
spăimântat, şi chemând pe servitorii săi le-a zis: "Cine este aceasta care stă înaintea 
mea?” 


lar ei, aducând lumânări, au zis: "Aceasta este cu adevărat Achilina, care după 
bătăile cele multe fiind moartă, ai poruncit să o aruncăm afară din cetate spre 
mâncarea câinilor”. 


Acestea auzindu-le antipatul, mai mult s-a înspăimântat şi a poruncit ca luând-o pe 
ea, să o păzească până dimineaţa. 


Deci, după ce s-a făcut ziua, a adus-o pe ea înaintea judecății sale şi a întrebat-o: 
"Tu eşti Achilina?" 


Sfânta a răspuns: 


Iar antipatul, ştergându-şi ochii cu mâna, a rămas întru nepricepere şi zicea întru 
sine: "Dacă n-a murit când i-am găurit capul şi când i-am scos creierii, ce fel de 
munci poate să o vatăme pe ea?" 


Spunând aceasta, a poruncit să o taie, zicând: "Pe Achilina, apărătoarea necu- 
ratului eres creştin, cea de ani tânără şi mare fermecătoare, care a necinstit pe zeii 
cei fără de moarte şi nici nu s-a supus împărăteştilor porunci, măcar că ne-am 
ostenit mult a o pleca pe ea de la o nebunie ca aceea, dar n-am putut să o 
întoarcem; de aceea, după multe munci, care nu s-au atins câtuşi de puţin de acea 
fermecătoare, poruncim ca, scoţând-o afară din cetate, să i se taie capul”. 


Fericita fecioară, auzind acest răspuns de moarte, a mers de voie afară din cetate, la 
locul cel de tăiere, la care ajungând a cerut voie un ceas să se roage lui Dumnezeu. 
Deci, Ri la ŞI ochii spre cer, zicea: 


Astfel rugându-se fericita, s-a auzit glas din cer, zicând: "Vino, fecioară aleasă, 
ceea ce ai călcat mânia muncitorului şi boldul diavolului prin nevoinţa ta l-ai 
sfărâmat, primeşte răsplătirea cea gătită ție”. 


Acest glas, venind de sus spre dânsa mai înainte să-şi ridice călăul sabia spre 
grumazul său, sfânta muceniţă a lui Hristos a adormit desăvârşit cu somn de 
moarte. Călăul, văzând că muceniţa îşi dăduse sufletul său chiar nesăvârşind 
porunca antipatului, a tăiat cu sabia capul cel mort al fericitei fecioare şi atunci a 
curs din tăietură lapte în loc de sânge. 


A MPTNFIONRCATI  MPTVPIONTa 
SA AKIAV, Mcîe 


ÎN (e Mazăre a0ăRRE IE Ema 

Creştinii care erau acolo, luând moaştele ei cele mai scumpe decât mărgăritarul, 
ungându-le cu aromate de mult preţ şi învelindu-le cu pânze subţiri şi noi, le-au 
îngropat în mormânt, cu cinste, în cetatea Vivlos; iar de la mormântul ei li se 
dădeau bolnavilor multe tămăduiri întru slava lui Hristos Dumnezeul nostru, cel 
împreună slăvit cu Tatăl şi cu Sfântul Duh, acum şi pururea şi în vecii vecilor. 


Amin. 


Nice 


(Vieţile Sfinţilor - Pătimirea Sfintei fecioare şi muceniţe Achilina) 

